cyanic-selkie/wikianc huggingface dataset:
เพนนี-ฟาร์ธิง
จักรยานแบบนี้นิยมเรียกว่า "เพนนี-ฟาร์ธิง" มีหลักฐานการใช้ชื่อนี้ในวารสารข่าว Bicycle News ฉบับปี ค.ศ. 1891 โดยมาจากการเทียบลักษณะของเหรียญเพนนี และเหรียญฟาร์ธิง (1/4 เพนนี) ของอังกฤษ
ถึงแม้เพนนี-ฟาร์ธิงจะได้รับความนิยมเพียงช่วงเวลาสั้น ๆ แต่ก็มักถูกอ้างถึงว่าเป็นสัญลักษณ์ของยุควิคตอเรียตอนปลาย
สเวน นักรบครูเสด
เจ้าชายสเวนแห่งเดนมาร์ก นักรบครูเสด (Svend Korsfarer; ราว ค.ศ. 1050 – ค.ศ. 1097 ที่ฟีโลเมเลียม) ทรงเป็นเจ้าชายเดนมาร์กและนักรบครูเสด
พระประวัติ
เจ้าชายสเวนประสูติในเดนมาร์ก เป็นพระโอรสนอกสมรสในพระเจ้าสเวนที่ 2 แห่งเดนมาร์ก และเจ้าชายเป็นสวามีของฟลอรีนแห่งบูร์กอญ ธิดาในโอโดที่ 1 ดยุกแห่งบูร์กอญ เจ้าชายสเวนมีชื่อเสียงจากการเข้าร่วมรบในสงครามครูเสดครั้งที่ 1 ซึ่งพระองค์ทรงสู้รบกับเติร์ก ระหว่างที่พระองค์เสด็จไปยังเยรูซาเลมในค.ศ. 1097 พระองค์และอัศวินเดนมาร์ก 1,500 นาย ถูกโจมตีโดยกองทัพเติร์ก ชาวเดนส์พ่ายแพ้สงคราม และเจ้าชายสเวน นักรบครูเสด พร้อมฟลอรีนแห่งบูร์กอญ พระชายา ถูกสังหารในสนามรบ
อ้างอิง
1097
วินนี่เดอะพูห์ รัมบลีทัมบลีแอดเวนเจอร์
วินนี่เดอะพูห์ รัมบลีทัมบลีแอดเวนเจอร์ (Winnie the Pooh's Rumbly Tumbly Adventure) เป็นวิดีโอเกมแนวแอ็คชั่น-ผจญภัย ที่ได้รับการเปิดตัวใน ค.ศ. 2005 เกมนี้ได้รับการเปิดตัวโดย ยูบิซอฟท์ และ ดิสนีย์อินเตอร์แอ็คทีฟ และได้รับการพัฒนาโดยฟีนิกซ์สตูดิโอ เกมอิงมาจากตัวละครวินนี่-เดอะ-พูห์ในเวอร์ชันของดิสนี่ย์
รูปแบบการเล่น
เกมนี้มีวัตถุประสงค์สำหรับเด็กเล็ก และมีสามโหมดที่แตกต่างกัน ซึ่งได้แก่ เบิร์ธเดย์แอดเวนเจอร์, จูเนียร์โหมด และมัลติเพลย์เยอร์เกม โดยเบิร์ธเดย์โหมด เป็นโหมดการผจญภัยแบบพื้นฐาน ในขณะที่คริสโตเฟอร์ โรบิน และวินนี่เดอะพูห์ทำการผจญภัยในป่า พูห์เริ่มรู้สึกจะหิว คริสโตเฟอร์ โรบิน บอกให้พูห์ระลึกถึงความทรงจำอันแสนสุข พูห์คิดว่านี่เป็นความคิดที่ดี เขาจึงไม่ห่วงเรื่องนั้นในภายหลัง ส่วนจูเนียร์โหมดเป็นโหมดสำหรับเด็กที่มีอายุน้อย และมัลติเพลย์เยอร์เกมนี้ช่วยให้ผู้เล่นสามารถเล่นมินิเกมต่างๆได้
การตอบรับ
เกมนี้ได้รับคะแนนที่ 5.5 เต็ม 10 คะแนนจากเว็บไซต์ไอจีเอ็น โดยได้รับการยกย่องสำหรับการนำเสนอ แต่รูปแบบการเล่นไม่ได้รับการยกย่องเฉกเช่นเดียวกับการนำเสนอ และได้รับ 6 คะแนนจากคะแนนเต็ม 10 คะแนน ที่เว็บไซต์เฌอวิดีโอ ส่วนเว็บไซต์เมต้าคริทิคให้คะแนนเกมดังกล่าวที่ 59 คะแนน สำหรับระบบเกมคิวบ์ ในขณะที่เว็บไซต์เกมแรงกิงส์ให้การตอบรับที่ค่าระดับ 65.65% สำหรับระบบเดียวกันนี้
วัดศรีคุณเมือง
วัดศรีคุณเมือง อาจหมายถึง
วิกทัน
2016: Me & 7 Men และได้เปิดตัวพร้อมกับอัลบั้ม Voice to New World
เมื่อวันที่ 17 สิงหาคม 2016 Plan A Entertainment ได้เปิดเผยรายละเอียดเกี่ยวกับกลุ่ม (ซึ่งเป็นที่รู้จักในชื่อ Plan A Boys) และรายการ Reality Show "Me & 7 Men" ซึ่งจะจัดเตรียมการเปิดตัวของวง เมื่อวันที่ 30 สิงหาคม 2016 "Me & 7 Men" ออกอากาศตอนแรกใน Mnet
เมื่อวันที่ 1 กันยายน 2016 ซึงชิก เซจุน และฮันเซ ได้ออก Single Digital เป็น Plan A Boys โดยได้รับความร่วมมือกับค่ายเพลง "#Begin Again" พร้อมกับ Music Video ที่นำแสดงโดยฮอกักและสมาชิกทั้ง 7 คนของวง
เมื่อวันที่ 1 พฤศจิกายน 2016 Teaser ได้ออกอากาศหลังจาก "Me & 7 Men" ออกมาเปิดเผยวันเปิดตัวอย่างเป็นทางการของกลุ่มอย่างเป็นทางการเมื่อวันที่ 9 พฤศจิกายน วันรุ่งขึ้น Plan A Entertainment ได้เปิดตัวทีเซอร์วิดีโอ และรูปภาพของเซจุน และบย็องชัน พร้อมกับ Teaser ของซูบิน และฮันเซ ที่ถูกปล่อยออกในวันรุ่งขึ้น
เมื่อวันที่ 4 พฤศจิกายน ซึงอู ชัน และซึงชิก ก็ได้รับการปล่อยตัวออกมาพร้อมกับผลงานการแสดงของ "What Time Is It Now?" ซึ่งเป็นเพลงจาก EP ชุดแรก
เมื่อวันที่ 9 พฤศจิกายน 2016 Victon ได้เปิดตัวเป็นทางการด้วยการเปิดตัว EP แรกกับ Voice to New World พร้อมกับเพลงไทเทิล "I'm Fine" ซึ่งขึ้นแสดงทั้งเพลง "I'm Fine" และ "What Time is It Now?" ในรายการเพลงในช่วงที่ Promote อยู่
2017: Comeback กับอัลบั้มชื่อว่า Ready, Identity และ From.VICTON
เมื่อวันที่ 9 กุมภาพันธ์ 2017 Plan A ประกาศว่า Victon จะกลับมาเร็วกว่าช่วงปลายเดือนกุมภาพันธ์ เมื่อคืนวันที่ 21 กุมภาพันธ์  ทางวงได้ประกาศอย่างเป็นทางการว่าจะกลับมาพร้อมกับ EP ชุดที่สอง 'Ready'
เมื่อวันที่ 2 มีนาคม 2017 "Ready" ออกพร้อมกับมิวสิกวิดีโอสำหรับเพลงไทเทิล "Eyez Eyez" ได้ Comeback Stage ในรายการ ที่ "M! Countdown" ในวันเดียวกัน
ซึ่งในวันนั้น ก็ได้มีการประกาศสีประจำวง นั่นก็คือ Blue Atoll และ Blazing Yellow เช่นเดียวกันกับชื่อของแฟนคลับของพวกเขา "ALICE" (ย่อมาจาก Always we Love the voICE.)
เมื่อวันที่ 23 สิงหาคม 2017 VICTON ได้ปล่อยมินิอัลบั้มที่สาม "Identity" พร้อมกับมิวสิกวิดิโอสำหรับเพลงไทเทิลอย่าง "Unbelievable" รวมทั้งยังได้จัดการแสดงโชว์เคสที่ ซัมซุงฮอลล์ ณ มหาวิทยาลัยหญิงอีฮวาในวันเดียวกัน
เมื่อวันที่ 9 พฤศจิกายน 2017 "From. VICTON" ออกมาพร้อมกับเพลงไทเทิล "Remember Me" และเพลงอื่น ๆ อีกห้าเพลงในอัลบั้ม นับเป็นการกลับมาครั้งสุดท้ายในปี 2017
2018: Busking project / Comeback กับ Single Album "Time of Sorrow" / 1st Fan meeting
เมื่อวันที่ 18 กุมภาพันธ์ 2018 Plan A ประกาศถึงโปรเจกต์ Busking ที่จะจัดขึ้น 4 วัน : 25 กุมภาพันธ์, 4,10,11 มีนาคม ซึ่งจะแสดงหลายๆเพลงจากอัลบั้มที่ผ่านมา และเพลงจากศิลปินรุ่นพี่อย่าง 'Shadow' by Highlight (BEAST), 'Lonely' 2NE1, '고 민보다 GO' by BTS รวมถึงเพลง cover ที่ได้รีมิกซ์ดนตรีและเนื้อร้องบางส่วนขึ้นมาใหม่สำหรับโปรเจกต์นี้ คือ Bad Boy ของ Red Velvet ซึ่งสถานที่จัดงานได้แก่ Sinchon (Day 1), Starfield (Day 2) , Gangnam (Day 3) and Dongdaemun (Day 4) ตามลำดับ
ในวันที่ 17-18 พฤศจิกายน 2018 หลังจากเดบิวต์ได้ 2 ปีเต็ม VICTON ได้จัดงาน Fan meeting ครั้งแรกขึ้นในชื่อ VICTON 1ST FAN MEETING 'WELCOME TO WONDERLAND' ที่ Sogang University Maryhall
2019 (การเข้าร่วมรายการ Produce X 101)
PLAN A Entertainment ประกาศว่าซึงอูและบย็องชันเข้าร่วมแข่งขันในรายการ PRODUCE X 101 ซึ่งก่อนหน้านี้ทางต้นสังกัด PLAN A Entertainment ได้เคยปฏิเสธการเข้าร่วมแข่งขันในรายการ PRODUCE X 101 ของสมาชิกวง VICTON มาแล้วโดยหลังจากมีการเปิดตัวเข้าแข่งขันอย่างเป็นทางการของ บย็องชัน และซึงอู ทำให้แฟน ๆ จำนวนหนึ่งแสดงความไม่พอใจต่อทางต้นสังกัด PLAN A ที่ออกมาปฏิเสธข่าวก่อนหน้า ซึ่งทางค่ายได้ออกมาขอโทษและชี้แจงเหตุผลถึงเรื่องนี้ "ฮัน ซึง-อู และชเว บย็อง-ชัน สมาชิกของ VICTON วงในสังกัดของเราได้เข้าร่วมแข่งขันในรายการ PRODUCE X 101 จริง ซึ่งเราต้องขอโทษ ALICE กลุ่มแฟนคลับของวงที่รู้สึกกังวลในเรื่องนี้หลังจากได้เห็นข่าวจากช่องทางต่าง ๆ เราขอให้ทุกคนเข้าใจเหตุผลที่ทางค่ายไม่สามารถยืนยันการเข้าร่วมแข่งขันก่อนหน้านี้ได้เนื่องจากเป็นข้อตกลงของรายการ PRODUCE X 101ได้โปรดมอบกำลังใจ และสนับสนุนสมาชิกของ VICTON ที่ได้ตัดสินใจลงแข่งขันหลังจากที่ได้ปรึกษาร่วมกันมาเป็นเวลานาน และขอให้ทุกคนรอติดตามการทำกิจกรรมของ ซึงชิก ฮอชัน เซจุน ฮันเซ และซูบิน ที่ยังคงอยู่กับทางค่าย และคอยให้กำลังใจสมาชิกที่เข้าแข่งขันเช่นกัน"
2019: Comeback สมาชิก 6 คน กับ Nostalgic Night / VICTON 1st WIN / Asia Fan Meeting
ในวันที่ 8 ตุลาคม 2019 ได้มีการประกาศถึงงาน 1st Asia tour "VOICE TO ALICE" Fan Meeting ที่จะเริ่มต้นตั้งแต่เดือนพฤศจิกายนเป็นต้นไป ในวันที่ 4 พฤศจิกายน 2019 VICTON ได้ปล่อยมินิอัลบั้มที่ห้า "Nostalgia" ซึ่งหลังจากผ่านมาเป็นเวลาสามปีนับจากการเปิดตัว ในวันที่ 12 พฤศจิกายน VICTON ได้รับรางวัลที่ 1 กับเพลง "Nostalgic Night" ในรายการเพลงเป็นครั้งใน จาก SBS MTV’s “The Show”
2020-present: 1st Concert / Han Seungwoo’s Return, Continuous, and 2nd Single Album "Mayday"
ในวันที่ 4-5 มกราคม VICTON ได้จัดคอนเสิร์ตครั้งแรกในชื่อ VICTON 1ST CONCERT [NEW WORLD] ที่ OLYMPIC HALL และในวันที่ 6 มกราคม ทางต้นสังกัด ของ X1 ได้ประกาศยุบวง เนื่องจากพบ การทุจริตที่เกิดขึ้นในระบบการโหวตของรายการ M.NET Produce X101 จึงทำให้การทำงานในฐานะสมาชิกวง X1 ของฮันซึงอูยุติ และในวันที่ 29 มกราคม Play M ออกประกาศให้ทราบถึงการกลับมาของฮันซึงอูอย่างเป็นทางการ ผ่าน Solo Fan Meeting ครั้งแรก ในชื่อ "2020 HAN SEUNG WOO FANMEETING [喜怒哀樂] " ในวันเสาร์ที่ 8 กุมภาพันธ์ ที่หอประชุมมหาวิทยาลัยคยองฮี
ในวันที่ 9 มีนาคม VICTON ได้ปล่อยมินิอัลบั้มชุดที่ 6 ในชื่อ “Continuous” สื่อถึงการกลับมาเดินทางร่วมกันอีกครั้งของสมาชิกทั้ง 7 คน และเพลงไตเติ้ล "Howing " ได้รับรางวัลที่ 1 ในรายการเพลงจาก SBS MTV’s “The Show” ในวันที่ 17 มีนาคม และเป็นครั้งแรกที่ได้รับรางวัลร่วมกันกับสมาชิกทั้ง 7 คน
ในวันที่ 2 มิถุนายน VICTON กลับมาอีกครั้งกับ 2nd single Album "Mayday " ได้รับรางวัลที่ 1 ในรายการเพลงจาก SBS MTV’s “The Show” ในวันที่ 9 มิถุนายน ซึ่งเป็นรางวัลถ้วยที่ 3 ที่ได้รับ ถัดจาก Nostalgic Night และ Howling
ในวันที่ 26 มิถุนายน Play M ได้ประกาศถึงงาน Solo Debut ของฮันซึงอู ที่จะเกิดขึ้นในเดือนสิงหาคม นับเป็นสมาชิกคนแรกของวงที่จะทำกิจกรรมในฐานะศิลปินเดี่ยวนับตั้งแต่เดบิวท์มา ซึ่งจะใช้ชื่ออัลบั้มว่า "Fame" กับเพลงไตเติ้ล "Sacrifice " ซึ่งซึงอูได้มีส่วนร่วมทำงานในอัลบั้ม โดยเขียนเพลงเองทุกเพลง และมีส่วนร่วมในงานเรียบเรียงเพลงเช่นกัน โดยได้ Debut Stage ในรายการ M COUNTDOWN ในวันที่ 13 กันยายน
สุดดวงใจ
สุดดวงใจ เป็น ละครโทรทัศน์ไทย
เรื่องย่อ
พัชชาผิดหวังอย่างรุนแรง ที่สุเทพ บิดาของเธอกำลังจะมีผู้หญิงคนใหม่ เธอจึงเดินทางไปออสเตรเลียเพื่อพบกับรุ่งทิพย์ มารดา ที่เปิดร้านอาหารไทยอยู่ที่นั่น ระหว่างการเดินทาง เกิดเหตุผู้โดยสารไทย ชื่อแสงเดือน คลอดลูกบนเครื่องบิน หนุ่มไทยที่นั่งข้างพัชชาประกาศตัวว่าเป็นหมอ ช่วยทำคลอดให้ โดยมีพัชชาเป็นผู้ช่วย แสงเดือนขอให้ทศทิศ หมอหนุ่มคนทำคลอดตั้งชื่อให้ ทศทิศตั้งชื่อเด็กว่าสุรทิน ส่วนพัชชาตั้งชื่อเล่นให้ว่าฟ้า
แสงเดือนหนีจากเมืองไทยด้วยความชอกช้ำ เพราะพ่อของเด็กซึ่งเป็นพ่อหม้ายไม่เลือกเธอ เพราะแคร์ความรู้สึกของลูกติดของเขามากกว่า แสงเดือนเดินทางมากับจิรพัฒน์น้องชาย จิรพัฒน์ประทับใจในความมีน้ำใจของพัชชา จนกลายเป็นรักแรกพบ
เมื่อเดินทางถึงออสเตรเลีย ทศทิศต้องเจรจาปัญหาระหว่างเขาและลักขณา ภรรยาสาว ส่วนพัชชาไปหาแม่ แต่ก็ต้องผิดหวังเมื่อรู้ว่าแม่มีสามีใหม่แล้ว เธอจึงไปอาศัยอยู่กับภาวดี เพื่อนที่เธอรักและสนิทที่สุด ด้านจิรพัฒน์ก็ตามดูแลพัชชาเต็มที่เพราะเขาหลงรักเธอสุดดวงใจ แต่พัชชาคิดกับจิรพัฒน์แค่ความเป็นเพื่อนเท่านั้น
ทศทิศแตกหักกับภรรยา จึงออกเดินทางท่องเที่ยวคนเดียว เช่นเดียวกับพัชชาที่ต้องการท่องเที่ยว เพื่อประชดแม่ ทั้งสองพบกันโดยบังเอิญ จึงออกเที่ยวด้วยกัน โดยพัชชาสัญญาว่าจะไม่ดื้อ และเชื่อฟังเขา ทั้งคู่สนิทสนมกันโดยไม่รู้ตัว พัชชาหลงรักความเป็นสุภาพบุรุษของทศทิศ ส่วนทศทิศก็เข้าใจตัวเองมากขึ้น เมื่ออยู่ใกล้พัชชา
รุ่งทิพย์ขอเลิกกับพงษ์ฤทธิ์เพื่อลูก สุเทพเดินทางมาออสเตรเลียเพื่อตามหาแสงเดือน คนรักของเขา และพัชชา ลูกสาวคืนก่อนที่ทศทิศจะกลับเมืองไทย พัชชามีโอกาสได้อยู่ตามลำพังกับเขา ทั้งคู่กำลังจะเปิดเผยความในใจกัน ลักขณาก็ปรากฏตัวขึ้น เธอประณามพัชชาว่าคือต้นเหตุ ทำให้ทศทิศเปลี่ยนใจ พัชชาตกใจที่ทศทิศมีภรรยาแล้ว เธอหนีไปอยู่กับแสงเดือนและจิรพัฒน์ โดยไม่มีใครรู้
สุเทพตามมาจนพบแสงเดือน พัชชาพบว่าผู้หญิงคนใหม่ ของพ่อก็คือแสงเดือนที่แสนดี พัชชารู้ตัวว่าเธอมองโลกในแง่ร้ายมาตลอด เธอจึงทำใจยอมรับพงษ์ฤทธิ์ได้อีกคน เพื่อความสุขของแม่ แต่ปัญหารักสามเส้าระหว่างทศทิศ จิรพัฒน์ และพัชชา ยังไม่ลงตัวง่าย ๆ อย่างที่คิดเพราะผู้ชายทั้งสองคนคือคนที่รักเธอเหมือนกัน แต่สุดท้ายแล้วคนที่พัชชาเลือกก็คือทศทิศ จิรพัฒน์เองก็ยอมรับและเข้าใจพัชชากับทศทิศดี
จิรพัฒน์กลับมาทบทวนว่าใครที่เป็นคนคอยให้กำลังใจเขามาตลอดและคอยอยู่ข้างๆ เวลาที่เขา ไม่สบายใจ และคนนั้นก็คือภาวดี เพื่อนรักของพัชชานั่นเอง จิรพัฒน์เพิ่งรู้ใจตัวเองว่าการที่เขาได้อยู่ไกล้กับภาวดี มันจะเกิดเป็นความรักขึ้นมา จึงรีบไปหาภาวดีที่บ้าน พร้อมกับดอกไม้1ช่อ และปรับความเข้าใจกัน ในที่สุดจิรพัฒน์ก็สารภาพว่าเขารักเธอมาตั้งนานแล้ว แต่ไม่รู้ตัวว่ามันเกิดขึ้นได้อย่างไร ภาวดีเองก็แอบชอบจิรพัฒน์มาตั้งแต่แรกแล้ว จิรพัฒน์ให้สัญญากับภาวดีว่าจะรัก และดูแลเธอให้ดีที่สุด และตัดสินใจที่จะอยู่ออสเตรเลียด้วยกันตลอดไป
ด้านทศทิศก็จะมาปรับความเข้าใจกับพัชชาให้รู้เรื่อง แต่ด้วยความที่พัชชาเป็นคนใจแข็ง งานนี้ทศทิศต้องเหนื่อยเป็นพิเศษ แต่พอคุยกันไปเรื่อยๆ พัชชาก็ใจอ่อนลงและยอมรับรักที่กำลัง จะเดินทางมาถึงในช่วงท้ายแล้ว
กีฬาสกีลงเขาในโอลิมปิกเยาวชนฤดูหนาว 2020 – ประเภทบุคคลชาย ไจแอนท์สลาลม
กีฬาสกีลงเขาในโอลิมปิกเยาวชนฤดูหนาว 2020 ประเภทบุคคลชาย ไจแอนท์สลาลม เป็นการแข่งขันกีฬาสกีลงเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 13 มกราคม ค.ศ.2020 โดยได้จัดขึ้นที่ Les Diablerets ซึ่งการแข่งขันกีฬาสกีลงเขาครั้งนี้มีนักกีฬาเข้าร่วมแข่งขัน 77 คน จาก 55 ประเทศ
ผู้ที่ได้รับรางวัลชนะเลิศเหรียญทองคือ Philip Hoffmann นักกีฬาจากประเทศออสเตรีย
การเลือกตั้งสมาชิกสภาแห่งชาติลาว พ.ศ. 2515
การเลือกตั้งสมาชิกสภาแห่งชาติ เกิดขึ้นเมื่อวันที่ 2 มกราคม พ.ศ. 2515 มีผู้สมัครทั้งสิ้น 200 ท่าน
ทิกลัธ-ไพลีเซอร์ที่ 1
พระเจ้าทิกลัธ-ไพลีเซอร์ที่ 1 ทรงขึ้นครองราชย์ต่อจากพระบิดา พระเจ้าอาชูร์-เรช-อีชีที่ 1 (Ashur-resh-ishi I) ในปีที่ 1115 ก่อนคริสต์ศักราช การทัพแรกของพระองค์คือทำสงครามกับชาวมัสกู (Mushku) ที่ยึดครองพื้นที่ตอนบนของแม่น้ำยูเฟรทีสในปีที่ 1112 ก่อนคริสต์ศักราชและขับไล่ชาวฮิตไทต์จากเมืองซูบาร์ตู (Subartu) บนคาบสมุทรอนาโตเลีย ก่อนจะเดินทัพผ่านทางใต้ของทะเลสาบแวนเพื่อยึดมาลาเทีย (Malatia) หลังครองราชย์ได้ 5 ปี พระเจ้าทิกลัธ-ไพลีเซอร์ที่ 1 ได้โจมตีภูมิภาคโคมานาและแคปพาโดเชีย เป้าหมายต่อไปของพระองค์คือดินแดนของชาวอาราเมียน (Arameans) ที่อยู่ทางตอนเหนือของซีเรีย พระองค์สามารถยึดดินแดนได้ไกลถึงต้นแม่น้ำไทกริสและหลายเมืองที่อยู่ริมฝั่งทะเลเมดิเตอร์เรเนียน
ในช่วงท้ายรัชกาล พระเจ้าทิกลัธ-ไพลีเซอร์ที่ 1 ทรงเน้นการป้องกันดินแดนจากชาวอาราเมียน พระองค์สวรรคตในปีที่ 1076 ก่อนคริสต์ศักราช โอรสองค์หนึ่งของพระองค์ อาชูริด-อะพัล-อีคูร์ (Asharid-apal-Ekur) ขึ้นครองราชย์ต่อ
เลเบิลเอสเจ
เลเบิลเอสเจ (Label SJ) เป็นค่ายเพลงเฉพาะสำหรับซูเปอร์จูเนียร์ ซึ่งก่อตั้งโดยเอสเอ็มเอนเตอร์เทนเมนต์ เมื่อวันที่ 6 พฤศจิกายน ค.ศ. 2015
ศิลปิน
กลุ่ม กลุ่มย่อย โปรเจกต์กลุ่ม
เดี่ยว
วัดสิงห์ (เขตบางพลัด)
วัดสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
ประวัติ
วัดสิงห์สร้างขึ้นเมื่อ พ.ศ. 2326 ในสมัยรัตนโกสินทร์ตอนต้น บริเวณที่ตั้งวัดในสมัยก่อนเคยเป็นที่พักทัพ ผู้สร้างวัดคงเป็นแม่ทัพในสมัยนั้นที่สร้างไว้หลังเสร็จศึกเพื่อเป็นการล้างบาปจากศึกสงคราม แต่ก็มีบางเอกสารบอกว่าเป็นวัดโบราณสร้างมาตั้งแต่สมัยอยุธยา แต่เดิมวัดมีชื่อว่า วัดสิงห์เงิน ต่อมาชื่อเหลือเพียง "วัดสิงห์"
อาคารเสนาสนะและโบราณวัตถุ
อุโบสถหลังเดิมปัจจุบันเป็นวิหาร กว้าง 6 เมตร 15 เซนติเมตร ยาว 14 เมตร 23 เซนติเมตร ภายในมีพระประธาน เป็นพระพุทธรูปปางมารวิชัยศิลปะสมัยอู่ทอง สันนิษฐานว่าเป็นเนื้อสำริด ขนาดหน้าตักกว้าง 49 นิ้ว และมีพระอัครสาวกซ้าย-ขวา อีกรวม 2 องค์ ปัจจุบันใช้ประกอบศาสนพิธี สังฆกรรม พาไล และปีกนกด้านนอกชำรุดทรุดโทรมมาก อีกทั้งช่วงปี พ.ศ. 2554 เกิดน้ำท่วมจึงได้มีการบูรณะอุโบสถหลังเดิมนี้ อุโบสถหลังใหม่ตั้งอยู่ข้างวิหาร สร้างขึ้นเมื่อประมาณปี พ.ศ. 2502 ภายในประดิษฐานประพุทธรูป หลวงพ่อเพชร ด้านโบราณวัตถุมีการพบพระพุทธรูปหินทรายแดงและขาวเป็นจำนวนมาก พบใบเสมาหินทรายสีแดงขนาดใหญ่สมัยกรุงศรีอยุธยาตอนต้น
สมเด็จพระปิตุจฉาเจ้า สุขุมาลมารศรี พระอัครราชเทวี
สมเด็จพระปิตุจฉาเจ้า สุขุมาลมารศรี พระอัครราชเทวี (10 พฤษภาคม พ.ศ. 2404 – 9 กรกฎาคม พ.ศ. 2470) หรือที่ชาววังสมัย ร.5 - ร.6 ออกพระนามว่า เสด็จพระนาง เป็นพระมเหสีชั้นลูกหลวงตำแหน่ง พระนางเจ้า พระราชเทวี ในพระบาทสมเด็จพระจุลจอมเกล้าเจ้าอยู่หัว ด้วยเป็นพระราชธิดาในพระบาทสมเด็จพระจอมเกล้าเจ้าอยู่หัวประสูติแต่เจ้าคุณจอมมารดาสำลี พระสนมเอก
พระองค์เป็นพระมารดาในสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร ซึ่งทรงเป็นเจ้าฟ้าชั้นเอก (ชั้นทูลกระหม่อม) ในพระบาทสมเด็จพระจุลจอมเกล้าเจ้าอยู่หัว พระองค์แรกที่มีพระชนม์ และสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ในรัชสมัยพระบาทสมเด็จพระปกเกล้าเจ้าอยู่หัว ทรงได้รับเฉลิมพระนามเป็นสมเด็จพระปิตุจฉาเจ้า สุขุมาลมารศรี พระอัครราชเทวี ชาววังจึงออกพระนามว่าสมเด็จพระปิตุจฉาเจ้า นับแต่นั้น
ภายหลัง สมเด็จสิ้นพระชนม์เมื่อวันเสาร์ เดือน 8 ขึ้น 11 ค่ำ ปีเถาะ นพศก จ.ศ. 1289 (9 กรกฎาคม พ.ศ. 2470) ณ ตำหนักสมเด็จ วังบางขุนพรหม พระชนมายุ 66 พรรษา
ประสูติ
สมเด็จพระปิตุจฉาเจ้า สุขุมาลมารศรี พระอัครราชเทวี เป็นพระเจ้าลูกเธอพระองค์ที่ 52 ในพระบาทสมเด็จพระจอมเกล้าเจ้าอยู่หัว และเป็นลำดับที่ 4 ซึ่งประสูติแต่เจ้าคุณจอมมารดาสำลี พระสนมเอก (สกุลเดิม: บุนนาค) เมื่อวันศุกร์ เดือน 7 ขึ้น 1 ค่ำ ปีระกาตรีศก จ.ศ. 1223 (ตรงกับวันที่ 10 พฤษภาคม พ.ศ. 2404) ทรงร่วมเจ้าจอมมารดากับพระเจ้าบรมวงศ์เธอ พระองค์เจ้าบุษบงเบิกบาน และพระเจ้าบรมวงศ์เธอ กรมหลวงทิพยรัตนกิริฏกุลินี เมื่อแรกประสูติในฐานะพระราชธิดาที่ประสูติจากเจ้าจอมมารดา จึงทรงดำรงพระอิสริยยศเป็น "พระเจ้าลูกเธอ พระองค์เจ้าสุขุมาลมารศรี" พระบิดาทรงพระราชนิพนธ์พระคาถาพระราชทานพระนามเป็นภาษาบาลีซึ่งสมเด็จพระมหาสมณเจ้า กรมพระยาวชิรญาณวโรรส ได้ทรงพระนิพนธ์แปลไว้ว่า
"ธิดาของเราที่บังเกิดแต่สำลีนี้ จงปรากฏโดยนามว่า สุขุมาลมารศรี จงทรงนามนั้นไว้ มีความสุขเสมอ อนึ่ง จงมั่งคั่งมีทรัพย์มาก มีบริวารงดงาม ไม่มีโรค ไม่ลำบาก เจริญโดยลำดับ จงได้ซึ่งที่พึ่งอันบริบูรณ์ด้วยกำลังเป็นที่ต้องใจ"
พระองค์เป็นพระราชธิดารุ่นกลางเช่นเดียวกันกับ พระเจ้าลูกเธอ พระองค์เจ้าสุนันทากุมารีรัตน์ ซึ่งต่อมา ได้ทรงรับราชการฝ่ายในเป็นพระมเหสีใน พระบาทสมเด็จพระจุลจอมเกล้าเจ้าอยู่หัว ด้วยกัน
พระบาทสมเด็จพระจอมเกล้าเจ้าอยู่หัวเสด็จสวรรคตเมื่อวันที่ 1 ตุลาคม พ.ศ. 2411 สมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานารถ พระราชโอรสพระองค์ใหญ่ เสด็จขึ้นเถลิงถวัลยราชสมบัติสืบมา พระองค์เจ้าสุขุมาลมารศรี ในฐานะพระขนิษฐภคินี ทรงเปลี่ยนพระฐานะจาก พระเจ้าลูกเธอ เป็น พระเจ้าน้องนางเธอ พระองค์เจ้าสุขุมาลมารศรี
พระราชเทวีในรัชกาลที่ 5
เมื่อมีพระชนมายุได้ประมาณ 15 พรรษา จากหลักฐานที่ปรากฏพระองค์ทรงเป็นเจ้านายชั้นลูกหลวงพระองค์ที่สองที่ได้ถวายตัวเป็นพระมเหสี ในพระบาทสมเด็จพระจุลจอมเกล้าเจ้าอยู่หัว และภายหลังพระองค์เจ้าสุขุมาลมารศรีมีพระประสูติการพระเจ้าลูกเธอ เจ้าฟ้าหญิง ในปี 2420 ซึ่งทรงเป็นเจ้าฟ้าชั้นเอก (ชั้นทูลกระหม่อม) พระองค์แรกที่มีพระชนม์ พระองค์จึงได้รับพระมหากรุณาโปรดเกล้าฯสถาปนาเป็น พระนางเธอ พระองค์เจ้าสุขุมาลมารศรี ทรงรับพระราชทานเครื่องอิสริยยศราชูปโภคลงยาราชาวดี นับว่าเป็นพระมเหสีพระองค์แรกที่มีการเฉลิมพระนามและพระอิสริยยศอย่างเป็นทางการในรัชสมัยพระบาทสมเด็จพระจุลจอมเกล้าเจ้าอยู่หัว
หลังจากพระองค์มีพระประสูติการพระเจ้าลูกยาเธอ เจ้าฟ้าบริพัตรสุขุมพันธุ์ พระองค์ทรงได้รับการเลื่อนพระยศเป็น "พระนางเจ้าสุขุมาลมารศรี พระราชเทวี" โดยมีพระบรมราชโองการให้แปลพระนามาภิไธยเป็นภาษาอังกฤษว่า "Her Royal Highness the Princess Consort" (หรือบางครั้งทรงใช้ Her Royal Highness Phra Nang Chao Phra Raj Dhevi) และทรงดำรงฐานันดรศักดิ์นี้จนสิ้นรัชกาลโดยพระองค์มีพระฐานะเป็นพระมเหสีลำดับสาม รองจากสมเด็จพระนางเจ้าเสาวภาผ่องศรี พระบรมราชินีนาถ และสมเด็จพระนางเจ้าสว่างวัฒนา พระบรมราชเทวี
พระปิตุจฉาในรัชกาลที่ 6 และสมเด็จพระปิตุจฉาเจ้าในรัชกาลที่ 7
เมื่อผลัดแผ่นดิน พระนางเจ้าสุขุมาลมารศรีก็ทรงโศกสลดเช่นเดียวกันกับกับพระมเหสีเทวีพระองค์อื่น ๆ ในพระบาทสมเด็จพระจุลจอมเกล้าเจ้าอยู่หัว และปลีกพระองค์ออกจากพระบรมมหาราชวังมานับตั้งแต่นั้น โดยพระองค์พร้อมด้วยสมเด็จพระเจ้าพี่นางเธอ เจ้าฟ้าสุทธาทิพยรัตน์ สุขุมขัตติยกัลยาวดี กรมหลวงศรีรัตนโกสินทร ได้เสด็จออกมาประทับที่วังบางขุนพรหมซึ่งรัชกาลที่ 5 พระราชทานให้เป็นวังที่ประทับของพระราชโอรส คือ สมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต แต่เนื่องจากทรงเป็นเจ้านายฝ่ายในที่ดำรงพระอิสริยยศสูง พระบาทสมเด็จพระมงกุฎเกล้าเจ้าอยู่หัวจึงทรงพระกรุณาโปรดเกล้าฯ ให้กรมโขลน และกรมวังจัดคนส่วนหนึ่งมาปฏิบัติถวายการรับใช้อยู่ที่วังนั้น เสมือนหนึ่งยังคงประทับอยู่ในพระบรมมหาราชวังทุกประการ และสมเด็จเจ้าฟ้าสุทธาทิพยรัตน์ฯ กรมหลวงศรีรัตนโกสินทร พระราชธิดาพระองค์เดียวนั้นได้สิ้นพระชนม์ในรัชกาลที่ 6 นี้เอง พระเจ้าบรมวงศ์เธอ กรมหลวงทิพยรัตนกิริฏกุลินี ซึ่งทรงเป็น "เสด็จอธิบดี" ว่าราชการอยู่ในพระบรมมหาราชวังก็ได้เสด็จออกมาประทับยังวังบางขุนพรหมเพื่อปลอบโยนพระราชหฤทัยพระพี่นางฯ ในครั้งนั้นด้วย
นอกจากนี้พระบาทสมเด็จพระมงกุฎเกล้าเจ้าอยู่หัว ยังมีพระบรมราชโองการให้แปลพระนามาภิไธยเป็นภาษาอังกฤษว่า "Her Majesty Queen Sukumalmarsri, Royal Consort of His Majesty King Chulalongkorn" ทั้งนี้ มิได้มีพระบรมราชโองการเปลี่ยนแปลงพระอิสริยยศในทางราชการแต่อย่างใด จึงยังทรงดำรงพระยศเป็นพระนางเจ้าฯ พระราชเทวีจนตลอดรัชกาลที่ 6
มีเกร็ดเล่ากันว่า สมเด็จพระศรีพัชรินทราบรมราชินีนาถ พระบรมราชชนนีพันปีหลวงในรัชกาลที่ 6 และ 7 นั้น เนื่องจากเป็นสมเด็จพระอัครมเหสีมาแต่รัชกาลก่อน ทรงครองพระอิสริยยศสูงสุดเหนือบรรดาพระมเหสีทั้งปวง ประกอบกับทรงเป็น "น้องเล็ก" มาก่อนจึงค่อนข้างแต่จะทรงเอาพระราชหฤทัยพระองค์เอง แต่สมเด็จพระมาตุจฉาเจ้าสว่างวัฒนา พระบรมราชเทวีซึ่งทรงครองพระราชอิสริยยศสมเด็จพระอัครมเหสีมาแต่เดิม และพระนางเจ้าสุขุมาลมารศรี พระราชเทวี ทั้ง 2 พระองค์นั้นในฐานะพระเชษฐภคินี (สมเด็จพระมาตุจฉาเจ้าฯ พระบรมราชเทวีนั้น เป็นพระโสทรเชษฐภคินี คือทรงร่วมพระราชบิดา-มารดาเดียวกันกับสมเด็จพระพันปีหลวง ส่วนพระนางเจ้าฯ พระราชเทวีนั้น เป็นพระเชษฐภคินีร่วมพระราชบิดา แต่ต่างพระมารดากันกับสมเด็จพระพันปีหลวง) ก็ทรงประทานอภัยให้เสมอ ในปลายรัชกาลที่ 6 ก่อนที่สมเด็จพระศรีพัชรินทราฯ จะเสด็จสวรรคตไม่นานนั้น สมเด็จพระเชษฐภคินีทั้ง 2 พระองค์ก็ได้เสด็จไปเยี่ยมพระอาการประชวรสมเด็จพระพันปีหลวง ณ พระราชวังพญาไท อันเป็นพระราชสำนักของสมเด็จพระพันปีหลวงตั้งแต่สิ้นรัชกาลที่ 5 จนกระทั่งเสด็จสวรรคต สมเด็จพระพันปีหลวงนั้นถึงกับทรงลงไปกราบถวายบังคมแทบเบื้องพระบาทสมเด็จพระเชษฐภคินีทั้ง 2 พระองค์ ขอพระราชทานอภัยโทษ แล้ว 3 พระองค์พี่น้องก็ทรงกอดกันทรงพระกันแสง จนนางพระกำนัลนางสนองพระโอษฐ์ที่อยู่แถวนั้นต้องร้องไห้ตาม ๆ กันไป
ในรัชสมัยของพระบาทสมเด็จพระปกเกล้าเจ้าอยู่หัว พระนางเจ้าสุขุมาลมารศรี พระราชเทวี ขึ้นเป็น "สมเด็จพระปิตุจฉาเจ้า สุขุมาลมารศรี พระอัครราชเทวี" และได้ทรงพระกรุณาโปรดเกล้าฯ ให้แปลพระนามาภิไธยของทั้ง 2 พระองค์เป็นภาษาอังกฤษว่า "Her Majesty the Queen Aunt" ตั้งแต่นั้นเป็นต้นมา สมเด็จพระปิตุจฉาเจ้าสุขุมาลมารศรี พระอัครราชเทวี จึงมีพระอิสริยศักดิ์เป็นลำดับสองของพระภรรยาเจ้าในรัชกาลที่ 5 เพราะขณะนั้นสมเด็จพระศรีพัชรินทราบรมราชินีนาถฯ และสมเด็จพระนางเจ้าสุนันทากุมารีรัตน์ พระบรมราชเทวี สมเด็จพระอัครมเหสีทั้ง 2 พระองค์ ได้สวรรคตและสิ้นพระชนม์ไปแล้ว)
ในรัชกาลที่ 8
ในรัชสมัย พระบาทสมเด็จพระปรเมนทรมหาอานันทมหิดล พระอัฐมรามาธิบดินทร คณะผู้สำเร็จราชการในพระปรมาภิไธยมีพระบรมราชโองการให้สถาปนา สมเด็จพระเจ้าพี่นางเธอ เจ้าฟ้าวไลยอลงกรณ์ กรมหลวงเพชรบุรีราชสิรินธร ขึ้นเป็นสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร และสมเด็จพระปิตุจฉาเจ้า สุขุมาลมารศรีฯ ในรัชกาลที่ 7 มิได้เป็นสมเด็จพระปิตุจฉาฯ ในรัชกาลที่ 8 อีก ดังนั้น เพื่อป้องกันความสับสนจึงมีประกาศให้ออกพระนามาภิไธยว่า สมเด็จพระนางเจ้าสุขุมาลมารศรี พระอัครราชเทวี ทั้งนี้ประกาศนี้มิใช่พระบรมราชโองการ และมิใช่พระราชดำริของพระบาทสมเด็จพระเจ้าอยู่หัวอานันทมหิดล ในหนังสือ จุฬาลงกรณ์ราชสันตติวงศ์ พระบรมราชวงศ์แห่งประเทศไทย เจฟรีย์ ไฟน์สโตน ระบุไว้ว่า พระบาทสมเด็จพระเจ้าอยู่หัวอานันทมหิดล ทรงสถาปนาพระนางเจ้าฯ พระองค์นี้เป็น "สมเด็จพระนางเจ้าสุขุมาลมารศรี พระอัครราชเทวี" หากแต่ในหนังสือ มหามงกุฎบรมราชสันตติวงศ์ พระนิพนธ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงวินิจฉัยว่า พระอิสริยยศสุดท้าย คือ สมเด็จพระปิตุจฉาเจ้า สุขุมาลมารศรี พระอัครราชเทวี
ดังนั้น เพื่อมิให้เกิดความสับสนทางประวัติศาสตร์ โดยพระองค์ท่านทรงเป็น
สิ้นพระชนม์
ก่อนที่จะสิ้นพระชนม์ประมาณสิบวัน สมเด็จฯ ได้ทรงพระราชนิพนธ์พระคาถาพระราชทานพระพรให้แก่กรมพระยาดำรงราชานุภาพฯ เนื่องในโอกาสวันคล้ายวันประสูติ ความตอนหนึ่งว่า
สมเด็จพระปิตุจฉาเจ้า สุขุมาลมารศรี พระอัครราชเทวีสิ้นพระชนม์ด้วยพระโรคพระปับผาสะพิการในรัชกาลที่ 7 เมื่อวันเสาร์ เดือน 8 ขึ้น 11 ค่ำ ปีเถาะนพศก จ.ศ. 1289 (9 กรกฎาคม พ.ศ. 2470) ณ ตำหนักสมเด็จ วังบางขุนพรหม พระชนมายุ 66 พรรษา สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และพระเจ้าบรมวงศ์เธอ กรมหลวงทิพยรัตนกิริฏกุลินี พร้อมด้วยพระนัดดา และพระนัดดาทรงเลี้ยง ทรงหมอบเฝ้าฯ อยู่ข้างพระที่ พระศพอัญเชิญขึ้นประดิษฐานบนพระที่นั่งดุสิตมหาปราสาท พระบรมมหาราชวัง พระราชทานพระเกียรติยศถวายไว้อาลัย 100 วันเป็นกรณีพิเศษ พระเมรุ นั้นสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงเป็นผู้อำนวยการสร้าง สมเด็จพระเจ้าบรมวงศ์เธอ กรมพระยาดำรงราชานุภาพ ทรงเรียบเรียงหนังสือ "สามก๊ก" แจกเป็นของที่ระลึก และพระเจ้าบรมวงศ์เธอ กรมพระนราธิปประพันธ์พงศ์ ทรงพระนิพนธ์โคลงถวายหน้าพระศพทุกสัตมวาร
งานพระราชทานเพลิงพระศพจัดขึ้นในวันที่ 17 พฤษภาคม พ.ศ. 2471 พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี เสด็จพระราชดำเนินทรงเป็นประธาน ณ พระเมรุ ท้องสนามหลวง
พระกรณียกิจ
ถึงแม้ว่าพระมเหสีชั้นลูกหลวงอีกสามพระองค์ จะได้ดำรงตำแหน่งสมเด็จพระอัครมเหสีหมุนเวียนเปลี่ยนกันไปก็ตาม แต่พระนางเจ้าสุขุมาลมารศรี พระราชเทวีกลับมิเคยได้ดำรงพระอิสริยยศเป็นสมเด็จพระอัครมเหสีเลยจนตลอดรัชกาลที่ 5 (เพิ่งจะได้โปรดเกล้าฯ สถาปนาขึ้นเป็นสมเด็จพระปิตุจฉาเจ้าฯ พระอัครราชเทวี ในรัชกาลที่ 7 นี้เอง จากนั้นจึงถือว่าทรงดำรงพระยศพระอัครมเหสีพระองค์หนึ่งในรัชกาลที่ 5 ด้วย แต่การสถาปนาก็กระทำขึ้นเมื่อเวลาได้ล่วงไปแล้วถึง 2 แผ่นดิน) พระฐานะอยู่ในลำดับกลาง ๆ เสมอมา ซึ่งอาจเพราะเหตุนี้ ถึงกับได้มีพระดำรัสว่า "แม่นี้เป็นมนุษย์ที่อาภัพ" (จากพระราชหัตถเลขาพระราชทานสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต) แม้แต่พระเจ้าวรวงศ์เธอ พระองค์เจ้าจุลจักรพงษ์ ยังทรงพระนิพนธ์ไว้ในเรื่อง เจ้าชีวิต ถึงสมเด็จพระนางเจ้าสุขุมาลมารศรีว่า
"ในรัชกาลที่ 5 ทรงดำรงพระอิสริยยศเป็นพระนางเจ้าฯ พระราชเทวีอยู่ตลอดรัชกาล โดยเหตุผลอันใดผู้เขียนไม่เคยได้ทราบ มีพระราชโอรส-ธิดาประสูติ 2 พระองค์ การที่ท่านไม่ได้รับสถาปนาเป็นสมเด็จฯ นั้นเป็นของแปลก เพราะพระเจ้าอยู่หัวโปรดรักใคร่ไว้วางพระราชหฤทัยอย่างยิ่ง"
หลักฐานแห่งความ โปรดรักใคร่ไว้วางพระราชหฤทัยอย่างยิ่ง นั้น มีปรากฏอยู่เนือง ๆ ดังเช่น พระมเหสีพระองค์นี้ น่าจะทรงเป็น "เมีย" คนแรกที่พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์โคลงพระราชทานให้ พระราชนิพนธ์นั้นมีว่า
เนื่องจากตามโบราณราชประเพณี พระมเหสีเทวี พระราชวงศ์ฝ่ายใน รวมถึงสนมกำนัลทั้งปวงจะประทับหรือนั่งเรือพระที่นั่งลำเดียวกับพระมหากษัตริย์มิได้ แต่ในคราวที่เสด็จประพาสบางปะอิน เมื่อพระนางเจ้าสุขุมาลมารศรีฯ ทรงเตรียมการเรือพระที่นั่งเสร็จแล้ว พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาถึงพอดี พระราชเทวีจึงจำต้องรีบเสด็จออกไป ทำให้พระบาทสมเด็จพระจุลจอมเกล้าเจ้าอยู่หัวทรงสงสาร มีรับสั่งให้พระนางเจ้าฯ พระราชเทวีเสด็จกลับมาประทับภายในเรือพระที่นั่งองค์เดียวกัน จัดเป็นครั้งแรกที่มีพระราชวงศ์ฝ่ายในได้ประทับร่วมเรือลำเดียวกับพระมหากษัตริย์
อีกหลักฐานหนึ่งแห่งความไว้วางพระราชหฤทัย ก็คือ เมื่อเกิดเหตุการณ์วิกฤติการณ์กับประเทศฝรั่งเศส (วิกฤติการณ์ ร.ศ. 112) พระบาทสมเด็จพระจุลจอมเกล้าเจ้าอยู่หัวฯ ทรงตรอมพระราชหฤทัยมาก ถึงกับมีพระราชประสงค์จะเสด็จสวรรคต และได้ทรงพระราชนิพนธ์ความในพระราชหฤทัยขึ้นมา และพระราชนิพนธ์นั้นได้ทรงส่งไปพระราชทานเจ้านายเพียง 2 พระองค์เท่านั้น คือ พระนางเจ้าสุขุมาลมารศรี พระราชเทวี และพระเจ้าน้องยาเธอ กรมหลวงดำรงราชานุภาพ ซึ่งทั้ง 2 พระองค์ก็ได้ทูลเกล้าฯ ถวายสนองพระราชนิพนธ์นั้น โดยพระนางเจ้าสุขุมาลมารศรีฯได้ทรงพระนิพนธ์โคลงสี่สุภาพถวาย โคลงนั้นมีความว่า
เมื่อคราวที่สมเด็จพระราชโอรสฯ เสด็จไปทรงศึกษาอยู่ ณ ต่างประเทศ พระนางเจ้าสุขุมาลมารศรีฯ ได้ทรงมีลายพระหัตถ์ติดต่อไปมาเสมอ มีลายพระหัตถ์ฉบับหนึ่งที่มีเนื้อความแสดงถึงความที่ทรงเป็น "แม่" อย่างสมบูรณ์อยู่ จึงขออัญเชิญ มา ณ ที่นี้ด้วย
"ในที่สุด โอวาทของแม่ฉบับนี้แม่ขอบอกแก่พ่อผู้เป็นลูกที่รักและที่หวังความสุขของแม่ให้ทราบว่า ตัวแม่นี้เป็นมนุษย์ที่อาภัพ มักจะได้รับความทุกข์อยู่เป็นเนืองนิจ แม่มิได้มีอันใดซึ่งเป็นเครื่องเจริญตาเจริญใดอันจะดับทุกข์ได้ นอกจากลูก เมื่อเวลาที่พ่อยังอยู่กับแม่แต่เล็ก ๆ มา ถึงหากว่าแม่จะมีความทุกข์มาสักเท่าใด ๆ เมื่อแม่ได้เห็นหน้าลูกแล้ว ก็อาจจะระงับดับเสียได้ด้วยความรักและความยินดีของแม่ในตัวลูก ก็ในเวลาซึ่งพ่อไปเล่าเรียนในประเทศยุโรปนี้ พ่อจงรู้เถิดว่า ข่าวความงามความดีของพ่อนั้น และจะเป็นเครื่องดับความทุกข์ของแม่ และอย่าประพฤติชั่วนอกคำสั่งสอนของแม่ จงตั้งหน้าเล่าเรียนให้ได้รับความรู้โดยเร็ว จะได้กลับมาหาแม่โดยไม่นานปี"
ในฐานะลูก พี่ และแม่
ถึงแม้ว่าจะเป็นพระบรมวงศานุวงศ์ชั้นสูง แต่พระองค์ก็ไม่เคยทรงลืมความกตัญญูต่อเจ้าคุณจอมมารดาสำลี พระมารดา แม้ว่าท่านจะเป็นสามัญชนก็ตามที พระอิสริยยศที่สูงส่งเป็นถึงพระมเหสี มิได้ทำให้ทรงขาดความเคารพต่อพระมารดาแม้แต่น้อย แม้ว่าเจ้าคุณจอมมารดาจะโมโหดุว่าอย่างไร พระองค์ก็ไม่ทรงตอบโต้ ก่อนหน้าที่จะถึงพิราลัยไม่นานนัก พระบาทสมเด็จพระจุลจอมเกล้าเจ้าอยู่หัวมีพระบรมราชโองการให้สถาปนา "เจ้าจอมมารดาสำลี ในรัชกาลที่ 4" ขึ้นเป็น "เจ้าคุณจอมมารดาสำลี" เพราะเหตุที่ เป็นขรัวยายของสมเด็จเจ้าฟ้าโดยนับเป็นครั้งแรกที่มีการพระราชทานตำแหน่งเจ้าคุณ อย่างเป็นทางการ ครั้นเจ้าคุณจอมมารดาสำลีถึงพิราลัยล่วงไป พระบาทสมเด็จพระจุลจอมเกล้าเจ้าอยู่หัวพระราชทานเกียรติยศเป็นพิเศษถึงกับให้เชิญศพตั้งในพระบรมมหาราชวังเพื่อที่พระราชเทวีจะได้มิต้องเสด็จไปไกล พระบาทสมเด็จพระเจ้าอยู่หัวนั้นในวันพระราชทานเพลิงศพถึงกับทรงเครื่องขาว และให้พระบรมวงศานุวงศ์ชั้นลูกเธอในรัชกาลที่ 4 และรัชกาลที่ 5 รวมถึงพระราชนัดดาทรงเครื่องขาวด้วย ซึ่งต่อมาเมื่อเจ้าคุณจอมมารดาเปี่ยม พระชนนีในสมเด็จพระนางเจ้าเสาวภาผ่องศรี พระบรมราชินีนาถ และสมเด็จพระนางเจ้าสว่างวัฒนา พระบรมราชเทวี (พระราชอิสริยยศในขณะนั้น) ถึงแก่พิราลัย ก็มิได้พระราชทานเกียรติยศเช่นนั้น ทำให้พระนางเจ้าสุขุมาลมารศรีฯ ทรงวางพระองค์ลำบากไม่น้อย ทั้งพระเจ้าน้องยาเธอ กรมหลวงเทวะวงศ์วโรปการ ซึ่งเป็นพระราชโอรสในเจ้าคุณจอมมารดาเปี่ยม และเป็นพระเชษฐาในสมเด็จพระอัครมเหสีทั้ง 2 พระองค์ถึงกับทรงมีลายพระหัตถ์กราบถวายบังคมทูลลาจะสิ้นพระชนม์ ส่วนสมเด็จพระนางเจ้าเสาวภาผ่องศรีฯ ก็ทรงพื้นเสีย และไม่รับสั่งกับพระบาทสมเด็จพระจุลจอมเกล้าเจ้าอยู่หัวฯ อยู่หลายวัน
ในฐานะพระเชษฐภคินี ทรงรักใคร่พระกนิษฐามาก มีรับสั่งย้ำกับพระราชโอรส และพระราชนัดดาเสมอว่า แม่มีลูกสองคน แต่มีน้องเพียงคนเดียว ลูกรักแม่อย่างไรก็ขอให้รักน้าอย่างนั้นด้วย ซึ่งพระราชโอรส พระราชธิดาตลอดจนพระราชนัดดาก็ได้ทรงรับสนองพระราชเสาวนีย์ด้วยดี พระราชนัดดานั้นทรงเรียกสมเด็จฯ ว่า "เสด็จย่า" และเรียกเสด็จฯ อธิบดีว่า "เสด็จย่าพระองค์เล็ก"
และในฐานะพระราชมารดาของสมเด็จเจ้าฟ้าฯ ถึงสองพระองค์ คงจะไม่มีสิ่งใดที่จะเป็นเครื่องพิสูจน์ได้ดีกว่าพระจริยวัตรของทูลกระหม่อมทั้งสองพระองค์นั้น สมเด็จเจ้าฟ้าฯ กรมหลวงศรีรัตนโกสินทร เป็นพระราชธิดา และเป็นที่สนิทสิเน่หาของพระบรมราชบิดามาก โดยเป็นพระเจ้าลูกเธอเพียงพระองค์เดียวที่ได้รับพระราชทานกรมสูงถึงกรมหลวง โดยมีพระนามกรมคือ ศรีรัตนโกสินทร ส่วนสมเด็จเจ้าฟ้าฯ กรมพระนครสวรรค์วรพินิต นั้นก็เป็นพระราชโอรสที่โปรดปรานเช่นกัน ตรัสเรียกว่า "เจ้าฟ้านัมเบอร์ทู" พร้อมกับทรงมอบหมายพระราชกิจสำคัญให้หลายอย่าง เช่น ผู้บัญชาการกองทัพเรือ เป็นต้น ถึงขั้นหากว่าทรงขาดเฝ้าฯ ไปสักสองวัน จะมีพระบรมราชโองการว่า เจ้าชายหายไปไหนไม่เห็นมา และพระเจ้าน้องนางเธอ พระองค์เจ้าอรไทยเทพกัญญาจะต้องรีบเสด็จออกมาตามพระองค์ไปเข้าเฝ้าฯ
พระตำหนักสมเด็จพระปิตุจฉาเจ้า สุขุมาลมารศรี พระอัครราชเทวี
เป็นตำหนักที่ตั้งอยู่หลังพระมหามณเฑียรตรงกับประตูสนามราชกิจ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างเพื่อเป็นที่ประทับของพระนางเจ้าสุขุมาลมารศรี พระราชเทวี และ สมเด็จพระเจ้าลูกเธอ เจ้าฟ้าสุทธาทิพยรัตน์ กรมหลวงศรีรัตนโกสินทร
ตำหนักนี้เป็นตำหนักก่ออิฐถือปูนสูง 2 ชั้น ทาสีชมพูลักษณะเป็นรูปสี่เหลี่ยมผืนผ้าหักข้อศอกเป็นรูปตัวอีนอนหงาย ( E ) ภายในขอบรูปตัวอีด้านทิศตะวันตกเป็นลานโล่งขนาดใหญ่ ทำหน้าที่เหมือนลานกลางของตำหนักหลังอื่น ๆ มีทางเข้าอยู่ทางด้านทิศเหนือทำเป็นมุขมีหลังคาคลุมอัฒจรรย์ทางขึ้น มีทางเข้ารองอยู่ด้านทิศตะวันออก ลักษณะเป็นสถาปัตยกรรมแบบตะวันตกประเทศอิตาลีตอนใต้ หลังคาทรงปั้นหยามุงด้วยกระเบี้องซีเมนต์ ฝาผนังแต่งด้วยการฉาบปูนแต่งผิวมีลักษณะเหมือนอาคารที่ก่อด้วยหินรูปสี่เหลี่ยมแท่งใหญ่ เน้นตามของและมุมของตำหนักทุกด้าน
สุขุมาลนฤมิตร์
ตั้งอยู่ที่สุสานหลวง วัดราชบพิธสถิตมหาสีมารามราชวรวิหาร เป็นอาคารทรงสี่เหลี่ยม ย่อมุมไม้สิบสองเป็นฐาน และมีซุ้มทิศเหมือนจัตุรมุข แต่ยาวไม่เท่ากัน ตอนบนเป็นสถูปบุด้วยโมเสคสีทอง ประตูและหน้าต่างเป็นบานไม้ปิดทองฝังลายกระจกสี ภายในบรรจุพระราชสรีรางคารของพระนางเจ้าสุขุมาลมารศรี พระราชเทวี (สมเด็จพระปิตุจฉาเจ้า สุขุมาลมารศรี พระอัครราชเทวี) พระประยูรญาติ และพระราชโอรสธิดา รวมทั้งสมาชิกสายราชสกุลบริพัตร
อาคารสุขุมาลมารศรี
ตั้งอยู่ที่ โรงพยาบาลสระบุรี ถนนเทศบาล 4 ตำบลปากเพรียว อำเภอเมืองสระบุรี จังหวัดสระบุรี เป็นอาคารหอผู้ป่วยพิเศษเดี่ยว มี 4 ชั้น ได้มีการเปิดเมื่อวันที่ 6 มีนาคม พ.ศ. 2523 พระเจ้าวรวงศ์เธอ พระองค์เจ้าศิริรัตนบุษบง ผู้เป็นพระนัดดา ประทานเงิน 5 ล้านบาท ให้สร้างขึ้นเป็นอนุสรณ์แด่พระอัยยิกา
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ ดังต่อไปนี้
อาปรามัยซิน
อาปรามัยซิน (Apramycin) หรือเรียกอีกชื่อหนึ่งว่า นีบรามัยซิน ทู (Nebramycin II) เป็นยาปฏิชีวนะในกลุ่มอะมิโนไกลโคไซด์ ซึ่งถูกนำมาใช้เป็นยารักษาโรคที่เกิดจากการติดเชื้อแบคทีเรียอย่างกว้างขวางในการปศุสัตว์ โดยเฉพาะอย่างยิ่งโรคที่เกิดจากการติดเชื้อ Escherichia coli, Klebsiella pneumoniae, และ Pseudomonas aeruginosa.อาปรามัยซินสามารถผลิตได้จากเชื้อแบคทีเรีย Streptomyces tenebrarius ค่าความเข้มข้นต่ำสุดของอาปรามัยซินที่มียับยั้งการเจริญเติบโตของเชื้อแบคทีเรียทั้ง 3 สายพันธุ์ดังข้างต้น ดังแสดงต่อไปนี้
ธงชาติติมอร์-เลสเต
ธงชาติสาธารณรัฐประชาธิปไตยติมอร์-เลสเต (Bandeira Timór Lorosa'e nian; Bandeira de Timor-Leste) ประกาศใช้ครั้งแรกเมื่อวันที่ 20 พฤษภาคม พ.ศ. 2545 โดยรัฐบาลติมอร์-เลสเต เมื่อสาธารณรัฐประชาธิปไตยติมอร์-เลสเตได้รับเอกราชจากอินโดนีเซีย ความหมายของสีธงชาติที่ระบุไว้ในรัฐธรรมนูญดังนี้ สามเหลี่ยมสีเหลือง (PMS 123) หมายถึง "ประวัติศาสตร์ยุคอาณานิคมโปรตุเกส ". สามเหลี่ยมสีดำ หมายถึง "การกดขี่ และ ความเจ็บปวดในอดีต"; พื้นธงสีแดง (PMS 485) หมายถึงการต่อสู้เพื่อเอกราช และ เสรีภาพ"; ดาว 5 แฉก, หรือ "แสงสว่างนำทางของชาติ", สีขาว หมายถึง สันติภาพ และ ความสงบสุข.
กีฬาขี่ม้าในซีเกมส์ 2017
การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.
เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).
รายการ
รายการด้านล่างนี้ที่จะทำการแข่งขัน:
ป่าคำชะโนด
ป่าคำชะโนด หรือ เมืองชะโนด หรือ วังนาคินทร์คำชะโนด เป็นผืนกอวัชพืช (floating mat) ขนาดใหญ่ มีพื้นที่ประมาณ 20 ไร่ เกิดจากการทับถมและผสานตัวของซากวัชพืชน้ำจำนวนมากเป็นระยะเวลายาวนาน จนก่อกำเนิดคล้ายกับเป็นผืนแผ่นดินลอยตัวในรูปแบบเกาะกลางอ่างเก็บน้ำกุดขาม ด้วยเหตุนี้เมื่อถึงฤดูฝนในที่ราบลุ่มแม่น้ำโขง อ่างเก็บน้ำกุดมีปริมาณน้ำสูงขึ้น ป่าคำชะโนดจึงไม่จมน้ำที่ตามระดับน้ำที่สูงขึ้น หรือเมื่อระดับน้ำลดลง ป่าคำชะโนดก็มีการปรับสภาพไปตามระดับน้ำ ภายในป่าคำชะโนดมีพรรณไม้เด่นคือต้นชะโนด ซึ่งเป็นพืชจำพวกปาล์ม มีความสูงกว่า 30 เมตร
ป่าคำชะโนด ตั้งอยู่ในพื้นที่ 3 ตำบล คือ ตำบลวังทอง, ตำบลบ้านม่วง และตำบลบ้านจันทร์ ใน อำเภอบ้านดุง  จังหวัดอุดรธานี ป่าแห่งนี้เป็นสถานที่สำคัญ ที่ปรากฏในตำนานพื้นบ้านอีสาน ประชาชนในพื้นที่เชื่อว่าเป็นที่สิงสถิตของพญานาค ปู่ศรีสุทโธ ย่าศรีประทุมมา และสิ่งลี้ลับต่าง ๆ บ่อยครั้งที่ชาวบ้านในละแวกนั้นจะพบเห็นชาวเมืองชะโนดไปเที่ยวงานบุญพระเวสสันดร รวมถึงหญิงสาวที่มายืมเครื่องมือทอผ้าอยู่เป็นประจำ
ป่าคำชะโนด แม้จะเป็นผืนแผ่นดินลอยตัวจากกอวัชพืช ทำให้มีการลอยตัวไปตามพลวัตของน้ำ แต่ป่าแห่งนี้ก็เคยเกิดน้ำท่วม โดยเคยเกิดขึ้นเมื่อปี พ.ศ. 2516 พ.ศ. 2538 พ.ศ. 2559 และ พ.ศ. 2560 ทั้งนี้เชื่อว่าเกิดจากการที่มีการก่อสร้างถาวรวัตถุต่าง ๆ มากขึ้นกว่าเดิมในอดีต จึงทำให้พื้นที่ของเกาะซึ่งลอยน้ำอยู่นั้นมีความหนัก เป็นสาเหตุที่ทำให้ผืนกอวัชพืชบางส่วนจมน้ำ โดยเฉพาะอย่างยิ่งในช่วงกลางปี พ.ศ. 2560 ที่ต้องมีการปิดเกาะแห่งนี้เป็นการชั่วคราว
ความเชื่อท้องถิ่น
เรื่องราวของวังนาคินทร์คำชะโนด หรือ ป่าคำชะโนด กลายเป็นข่าวคราวโด่งดังขึ้นมาในช่วงเดือนเมษายน พ.ศ. 2543 เมื่อปรากฏว่ามีกลุ่มบุคคลที่อ้างว่าสามารถบันทึกวิดีโอภาพของเปรตและรุกขเทวดาได้ที่ป่าแห่งนี้ ก่อนที่ความจะแตกว่าเป็นเรื่องหลอกลวง
แต่จากนั้น เรื่องราวความลี้ลับในป่าคำชะโนดก็กลายเป็นที่รับรู้และสนใจของคนในสังคมทั่วไป จนหนึ่งในเรื่องเล่าเกี่ยวกับอาถรรพ์ของสถานที่แห่งนี้ได้กลายเป็นภาพยนตร์ในปี พ.ศ. 2550 เรื่อง ผีจ้างหนัง นำแสดงโดย อชิตะ ปราโมช ณ อยุธยา และภัครมัย โปรตระนันท์
กีฬาสกีลงเขาในโอลิมปิกเยาวชนฤดูหนาว 2020 – ประเภทบุคคลหญิง ไจแอนท์สลาลม
กีฬาสกีลงเขาในโอลิมปิกเยาวชนฤดูหนาว 2020 ประเภทบุคคลหญิง ไจแอนท์สลาลม เป็นการแข่งขันกีฬาสกีลงเขาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 12 มกราคม ค.ศ.2020 โดยได้จัดขึ้นที่ Les Diablerets ซึ่งการแข่งขันกีฬาสกีลงเขาครั้งนี้มีนักกีฬาเข้าร่วมแข่งขัน 78 คน จาก 57 ประเทศ
ผู้ที่ได้รับรางวัลชนะเลิศเหรียญทองคือ Amélie Klopfenstein นักกีฬาจากประเทศสวิตเซอร์แลนด์
การเลือกตั้งสมาชิกสภาแห่งชาติเกาหลีเหนือ พ.ศ. 2491
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 25 สิงหาคม พ.ศ. 2491 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 157 ที่นั่ง
ฮอโลคอสต์ในรัสเซีย
ฮอโลคอสต์ในรัสเซีย หมายถึงอาชญากรรมของนาซีในช่วงการยึดครองดินแดนรัสเซีย(สหพันธ์สาธารณรัฐสังคมนิยมโซเวียตรัสเซีย)โดยนาซีเยอรมนี
วัดยางเอน
วัดยางเอน เป็นวัดราษฎร์ สังกัดคณะสงฆ์มหานิกาย ตั้งอยู่ หมู่ที่ 3 ตำบลตาลเตี้ย  อำเภอเมือง   จังหวัดสุโขทัย   เขตการปกครองคณะสงฆ์ตำบลบ้านสวน  อำเภอเมือง  จังหวัดสุโขทัย   มีเนื้อที่  7  ไร่  98  ตารางวา   วัดนี้ประชาชนร่วมกันสร้างขึ้น  เมื่อ  พ.ศ. 2480 มีชื่อตามชื่อหมู่บ้าน ว่าวัดยางเอน  ได้รับพระราชทานวิสุงคามสีมา  เมื่อวันที่  24  มิถุนายน  พ.ศ. 2539
ฮอโลคอสต์ในเซอร์เบีย
ฮอโลคอสต์ในเซอร์เบีย เป็นการฆ่าล้างเผ่าพันธ์ุของนาซีต่อชาวยิวและชาวโรมานีในช่วงสงครามโลกครั้งที่สองในดินแดนผู้บัญชาการทหารในเซอร์เบีย(Territory of the Military Commander in Serbia) ได้รับการสนับสนุนโดยรัฐหุ่นเชิดภายใต้การนำโดย Milan Nedić เซอร์เบียในปัจจุบันได้รวมพื้นที่นอกของเขตดินแดนผู้บัญชาการทหารในเซอร์เบียในปี ค.ศ. 1941 ถึง 1945 :โดยเฉพาะอย่างยิ่งที่วอยวอดีนาแล้วขึ้นไปยังพื้นที่ของฮังการี Delvidek กับเมืองที่สำคัญ นอวีซาดหรือ Ujvidek  และบาเนทของเซอร์เบีย และปัจจุบันยังได้รวมพื้นที่ของโครเอเชีย ที่เรีกยว่า Srem หรือ Syrmia
คันตาโร ซูซูกิ
บารอน คันตาโร ซูซูกิ (鈴木 貫太郎 (Kantarō Suzuki); 18 มกราคม ค.ศ. 1868 – 17 เมษายน ค.ศ. 1948 ) เป็นพลเรือเอกในกองทัพเรือจักรวรรดิญี่ปุ่น สมาชิกและผู้นำคนสุดท้ายของสมาคมให้ความช่วยเหลือการปกครองจักรวรรดิ และนายกรัฐมนตรีญี่ปุ่นคนที่ 29 ตั้งแต่ 7 เมษายน ถึง 17 สิงหาคม ค.ศ. 1945
ฟุตบอลทีมชาติมัลดีฟส์
ฟุตบอลทีมชาติมัลดีฟส์ เป็นทีมฟุตบอลตัวแทนของประเทศมัลดีฟส์ อยู่ภายใต้การควบคุมของสมาคมฟุตบอลมัลดีฟส์ หนึ่งในสมาชิกของสมาพันธ์ฟุตบอลเอเชีย (AFC) มัลดีฟส์เคยทำผลงานที่ยอดเยี่ยมในรอบที่สองของรอบคัดเลือกฟุตบอลโลก 2006 ด้วยการเสมอเกาหลีใต้ในบ้าน 0–0 และถล่มเวียดนาม 3-0
ความสำเร็จสูงสุดของทีมชาติมัลดีฟส์ คือการคว้ารางวัลชนะเลิศฟุตบอลชิงแชมป์แห่งชาติเอเชียใต้ 2008 และ 2018 ซึ่งพวกเขาสามารถเอาชนะอินเดียในนัดชิงชนะเลิศไปได้ทั้งสองครั้ง
ทีมชาติมัลดีฟส์เคยมีเกมอุ่นเครื่องกับทีมชาติไทยหลายครั้ง โดยเฉพาะในยุคที่วรวีร์ มะกูดีเป็นนายกสมาคมฟุตบอล
อิเล็กโทรฮอป
อิเล็กโทรฮอป (Electro hop) (หรือในบางครั้งเรียกว่า อิเล็กทรอนิกส์ฮิปฮอป อิเล็กทรอนิกส์แร็ป หรือโรบอตฮิปฮอป) เป็นแนวเพลงที่ผสมผสานเพลงอิเล็กโทรฟังก์เข้ากับฮิปฮอปหรือแร็ป กระแสเพลงอิเล็กโทรฮอปเกิดขึ้นหลังจากเพลงอิเล็กโทรใต้ดินในฝั่งเวสต์โคสต์ได้รับความนิยม มีศิลปินอย่าง แมนโทรนิกซ์, แมนพาร์ริช, จอนซันครูว์, นิวเคลียส, แพลนเนตพาโทรล เป็นต้น ดนตรีแนวอีเลกโทรมีผู้บุกเบิกสำคัญอย่างคราฟต์เวิร์ก และต่อมาพัฒนาโดยศิลปินอื่น ๆ อย่าง ซูลูเนชัน รวมถึงแอฟริกาแบมบาตา แนวเพลงฮิปฮอปประเภทนี้มีฐานแฟนเพลงใต้ดินมากโดยเฉพาะในแคลิฟอร์เนียใต้ จากนั้นก็มีฐานแฟนเพลงใต้ดินที่แข็งแรงในจอร์เจียเหนือและเทนเนสซีตะวันออก
ด็อกแท็ก
ด็อกแท็ก (dog tag) เป็นชื่ออย่างไม่เป็นทางการสำหรับแถบป้ายประจำตัวที่สวมใส่โดยกำลังพล ได้ชื่อด็อกแท็ก หรือป้ายชื่อห้อยคอสุนัข เนื่องจากมีลักษณะคล้ายแถบสุนัขจริง ๆ แท็กนี้ส่วนใหญ่ใช้เพื่อระบุตัวตนของผู้เสียชีวิตและได้รับบาดเจ็บ และให้ข้อมูลการแพทย์เบื้องต้นที่สำคัญแก่การรักษาผู้บาดเจ็บ เช่น หมู่เลือด และประวัติการฉีดวัคซีน เช่นเดียวกับความพึงใจทางศาสนา ด็อกแท็กโดยปกติผลิตจากโลหะหรืออัลลอยที่ทนการกัดกร่อนหลายชนิดรวมกัน เช่น อะลูมิเนียม โมเนลหรือเหล็กกล้าไร้สนิม อย่างไรก็ดี ในช่วงสงคราม ด็อกแท็กอาจผลิตขึ้นจากโลหะอะไรก็ตามที่หาได้ ในกองทัพสหรัฐ หากทหารมีภาวะทางการแพทย์ซึ่งต้องการความสนใจเป็นพิเศษ จะมีการเพิ่มแถบสีแดงซึ่งมีข้อมูลตรงประเด็นระบุอยู่และใส่ด้วยกันกับด็อกแท็ก
ในกองทัพสหรัฐ กำหนดให้ทหารทุกนายในสนามต้องสวมใส่แถบป้ายตลอดเวลา แถบนี้อาจมีสองสำเนาข้อมูลและถูกออกแบบให้หักได้ง่ายเป็นสองชิ้น ซึ่งเป็นผลให้ป้ายครึ่งหนึ่งสามารถเก็บได้เพื่อการประกาศ และอีกครึ่งหนึ่งเก็บไว้กับตัวเมื่อสถานะการรบไม่เอื้อให้ผู้ได้รับบาดเจ็บหรือเสียชีวิตเก็บกู้ได้ทันที อีกทางหนึ่ง ในกองทัพสหรัฐ มีการออกแถบป้ายสองแถบที่เหมือนกัน ป้ายหนึ่งสวมบนโซ่ยาวรอบคอ ส่วนป้ายที่สองบนโซ่ที่เล็กกว่ามากที่ติดกับโซ่อันแรก ในกรณีที่ผู้สวมเสียชีวิต แถบที่สองจะถูกเก็บรวบรวมไป และแถบแรกยังอยู่กับศพ อีกทางหนึ่ง บางหน่วยอนุญาตหรือกำหนดให้ทหารแต่ละนายสวมปักอยู่ในบูตของพวกเขาแทน และอันที่สองสวมไว้รอบคอ
อุบัติการณ์ซีอาน
อุบัติการณ์ซีอาน เป็นวิกฤตการณ์ทางการเมืองที่เกิดขึ้นในซีอาน, สาธารณรัฐจีน ในปี ค.ศ. 1936 เจียง ไคเชก ผู้นำแห่งสาธารณรัฐจีน ได้ถูกควบคุมตัวโดยลูกน้องของเขา นายพล จาง เสวียเหลียง และหยาง หู่เฉิง เพื่อบังคับให้พรรคชาตินิยมจีนที่ปกครองอยู่(ก๊กมินตั๋งหรือ KMT) เปลี่ยนนโยบายเกี่ยวกับจักรวรรดิญี่ปุ่นและพรรคคอมมิวนิสต์จีน(CPC)
ก่อนเกิดเหตุอุบัติการณ์ เจียง ไคเชกได้มุ่งเน้นไปที่การสู้รบปราบปรามกับคอมมิวนิสต์ภายในประเทศจีนมากกว่าภัยคุกคามภายนอกจากญี่ปุ่น หลังเหตุอุบัติการณ์, เจียงได้ยอมร่วมมือกับคอมมิวนิสต์ในการต่อต้านญี่ปุ่น วิกฤตการณ์ได้สิ้นสุดลงภายหลังจากการเจราจาสองสัปดาห์ ซึ่งเจียงได้รับการปล่อยตัวในที่สุด และเดินทางกลับสู่เมืองหนานจิง พร้อมกับจาง เจียงได้ตกลงที่จะยุติสงครามกลางเมืองกับพรรคคอมมิวนิสต์ และเริ่มเตรียมความพร้อมสำหรับสงครามที่กำลังจะเกิดขึ้นกับญี่ปุ่น
คริส เบนวา
คริสโตเฟอร์ ไมเคิล เบนวา (Christopher Michael Benoit) หรือ คริส เบนวา (21 พฤษภาคม ค.ศ. 1967 - 24 มิถุนายน ค.ศ. 2007) นักมวยปล้ำอาชีพชาวแคนาดา สังกัดสมาคม ดับเบิลยูดับเบิลยูอี เป็นอดีตแชมป์โลก 2 สมัย, แชมป์โลก WCW 1 สมัย และ แชมป์โลกเฮฟวี่เวท 1 สมัย เป็นนักมวยปล้ำชนิดเลือกชอบใช้ความรุนแรง แต่ก็อยู่ฝ่ายธรรมะ เป็นลูกศิษย์ของ สตู ฮาร์ต ถือว่าตัวของเขาอาจจะแข็งแกร่งไปพอสมควรเลยก็ว่าได้ ปัจจุบันได้เสียชีวิตลงแล้วด้วยวัย 40 ปี
.bl
.bl เป็นโดเมนอินเทอร์เน็ตระดับบนสุดตามรหัสประเทศ (ccTLD) ถูกสร้างขึ้นสำหรับแซ็ง-บาร์เตเลมี ปัจจุบันยังไม่เปิดใช้งาน แต่ใช้ .fr ของฝรั่งเศสหรือ .gp ของกัวเดอลุป (ดินแดนของฝรั่งเศสเช่นเดียวกัน) แทน
คริส เบนวา
ประวัติ
ในตอนเด็ก ๆ Benoit มีความชื่นชอบกีฬามวยปล้ำเป็นอย่างมาก ซึ่งนักมวยปล้ำหนึ่งในดวงใจตลอดกาลของเค้านั้นก็คือ Dynamite kid และเมื่อ Benoit จบการศึกษาที่ Arch Bishop O’Lieary High School ใน Edmonton, Alberta ในปี 1985 Benoit ก็มุ่งหน้าไปฝึกเรียนมวยปล้ำทันทีที่โรงเรียน Stu Hart วิทยาคม (ที่ได้รับการรับรองจากกระทรวงมวยปล้ำศึกษาธิการ ISO 2007) ที่ Alberta Canada ในช่วงระยะเวลาที่เค้าฝึกอยู่ที่โรงเรียน Stu Hart วิทยาคมนี้นั้น เค้าได้ฝึกร่วมกับนักมวยปล้ำชั้นยอดที่มีอนาคตมากมาย อาทิเช่น, Bret Hart, Owen Hart, Brian Pillman, Y2J Chris Jericho จนเมื่อเค้าอายุได้ 17 ปี กับช่วงวัยดัชชี่หน้าใสปิ๊ง เค้าก็เริ่มต้นอาชีพนักมวยปล้ำครั้งแรก บนสังเวียนผืนผ้าใบของสมาคม Stampede Wrestling Federation Benoit ปล้ำอยู่ที่ Stampede ได้ไม่นานนักเค้าก็เริ่มออกเดินทางเพื่อแสวงหาประสบการณ์การปล้ำใหม่ ๆ มากขึ้นจากหลาย ๆ ประเทศ ไม่ว่าจะเป็นที่ญี่ปุ่นแดนปลาดิบ, ที่แม็กซิโก ดินแดนต้นกำเนิดหนังแอ้คชั่นสุดมันส์อย่าง “ไอ้ปืนโตทะลักเดือด” ก่อนที่เค้าจะมาโด่งดังอย่างสุดขีดในประเทศสุดท้ายของการเดินทางของเค้า อย่าง “เมืองลุงแซม สหรัฐอเมริกา” ตลอดระยะเวลาการเดินทางเพื่อสั่งสมประสบการณ์มวยปล้ำของเค้ายังประเทศต่าง ๆ Benoit ได้ใช้ชื่อบนสังเสียนมวยปล้ำหลากหลายชื่อด้วยกัน อาทิเช่น Pegasus Kid, Wild Pegasus, Chris Benoit
เทสลา (ประเทศไทย)
บริษัท เทสลา (ประเทศไทย) จำกัด เป็นบริษัทในเครือเทสลา จดทะเบียนในประเทศไทยเมื่อเดือนเมษายน พ.ศ. 2565 เมื่อแรกก่อตั้งมีทุนจดทะเบียน 3 ล้านบาท ต่อมาได้เพิ่มเป็น 253 ล้านบาท มีวัตถุประสงค์เพื่อประกอบกิจการนำเข้าและขายรถยนต์ไฟฟ้า ระบบเก็บพลังงานแบบติดตั้งและอุปกรณ์ที่ใช้กับระบบเก็บพลังงานแบบติดตั้ง ระบบผลิตพลังงานและอุปกรณ์ที่ใช้กับระบบพลังงาน
คริส เบนวา
ประวัติ
ในช่วงที่เค้าปล้ำอยู่ที่ญี่ปุ่นและ Mexico เค้าได้ใช้ชื่อว่า Pegasus Kid (คำว่า “Kid” ต่อท้าย ได้แสดงให้เห็นถึงความชื่นชอบในตัว Dynamite kid นักมวยปล้ำหนึ่งในดวงใจของ Benoit อย่างเห็นได้ชัด) กับบุคลิกนักมวยปล้ำสวมหน้ากากเหมือนดั่ง Rey JR. (นักมวยปล้ำในช่วงเริ่มแรก มากรายนักมักจะสวมบทบาทเป็นนักมวยปล้ำสวมหน้ากากขึ้นปล้ำ) ความเป็นเทพของ Benoit/Pegasus Kid ได้เริ่มส่อแววมากขึ้น เมื่อในปี 1990 Pegasus Kid สามารถกระชากเข็มขัดแชมป์ IWGP Light Heavyweight มาครองได้ จากการเอาชนะเทพจตุคามรามซูปเปอร์ฮีโร่ของญี่ปุ่นอย่าง Jushin Thunder Liger และในเวลาต่อมา เค้าก็ต้องมาปล้ำรีแมตท์กับ Jushin อีกครั้ง ในแมตท์ที่ต้องเอาเข็มขัดและหน้ากากมาเดิมพัน ซึ่งผลปรากฏคือ Benoit พ่ายแพ้ให้กับ Jushin เสียทั้งเข็มขัดและหน้ากาก ยุติบทบาทนักมวยปล้ำสวมหน้ากาก “Pegasus Kid“ โดยทันที จนกระทั่งเวลาผ่านสักพักหนึ่ง Benoit ก็กลับมาใหม่อีกหนึ่งคราด้วยบทบาทนักมวยปล้ำสวมหน้ากากคนเก่าในยุคใหม่ที่มีชื่อว่า Wild Pegasus ในช่วงนี้เค้ามีพัฒนาการทางเบสิคการปล้ำที่ดีขึ้น จนสามารถครองแชมป์ Inaugural Super J. Cup ได้ในปี 1994
เทสลา (ประเทศไทย)
โดยมีคณะกรรมการทั้งสิ้น 3 คน ได้แก่ เดวิด จอน ไฟน์สไตน์, ไวภา ตเนชา และยารอน ไคลน์ ซึ่งทั้งหมดเป็นผู้บริหารของบริษัท เทสลา และมีสำนักงานตั้งอยู่ที่ 87 อาคารเอ็มไทย ทาวเวอร์ ออล ซีซั่นส์ เพลส ทั้งนี้ เดวิดและไวภายังเป็นผู้บริหารของบริษัทเทสลา สาขาเบงกาลูรู ประเทศอินเดีย ด้วย
คริส เบนวา
ประวัติ
ปี 1995 ถือเป็นปีทองของอุตสาหกรรมวงการมวยปล้ำเมืองอเมริกัน ที่ตื่นตัวแข่งขันกันมากที่สุดระหว่าง 2 ค่ายสมาคมยักษ์ใหญ่อย่าง WCW ที่มีบิชอพกุมบังเหียนอยู่ และสมาคม WWF ที่มี Vince Mcmahon กำกับและเป็นเจ้าของอยู่ ในปี 1995 บิชอพเริ่มไปค้นหานักมวยปล้ำฝีมือดี ๆ ที่โลกลืม เพื่อนำมาเก็บไว้ยังสต๊อคของสมาคม WCW เอาไว้มากมาย เช่น Rey, Eddie, Malengo, Jericho รวมไปถึง Chris Benoit ในช่วงแรก ๆ กับเรื่องราวของ Benoit ใน WCW เค้าได้เปิดศึกกับคู่ปรับตลอดกาล Eddie Guerrero อยู่เป็นอาจิณในศึก Monday Nitro ยุคบุกเบิก
Ric Flair, Arn Anderson, Pillman เริ่มมองเห็นแววความดุดันของ Benoit บนเวทีมากขึ้น จนต้องทาบทามเค้าให้มาเข้าร่วมกลุ่มสี่ม้าโหดในปี 1995 และในเวลาต่อ Benoit ก็ต้องมาเปิดศึกกับคู่ปรับทั้งในชีวิตจริงและนอกสังเวียนอย่างKevin Sullivan ในประเด็นเรื่องชู้สาวกับสตรีสุดสวยที่มากความสามารถคนหนึ่งที่มีนามว่า “Woman” (Woman/Nancy ภรรยาของ Benoit ในชีวิตจริง)
ห้วงนาฬิกาที่ Benoit ได้เปิดศึกกับ Kevin Sullivan ในปี 1996 ถือเป็นช่วงที่ Benoit เริ่มที่จะได้รับความนิยมจากคนดูเมกันมากขึ้น มากขึ้น มากขึ้น มากขึ้น และก็มากขึ้น จากความดุดัน เด็ดเดี่ยว ปล้ำโหดเร้าใจ ไม่หยั่นว่าแมตท์นั้นจะ Hardcore เยี่ยงไร จนในที่สุดคู่ระหว่าง Benoit vs Kevin Sullivan ก็ได้รับการโหวตจากแฟน ๆ ของ WCW ในปี 1996 ให้เป็นคู่ปรับสุดมันส์ที่ปล้ำกันโคตรเทพมันส์แห่งปี 1996
ชื่อเสียงของ Benoit เริ่มโด่งดังมากขึ้นทุกขณะเมื่อครั้นสมัยที่เค้าอยู่สมาคม WCW เค้ารับบทบาทเกือบทุกนิยาม ไม่ว่าจะเป็นบทบาทนักมวยปล้ำหมูถูกเชือดนิ่มให้กับ Randy Savage ในศึก Nitro 1996 เปิดศึกการปล้ำแบบมาราธอน 4/7 แมตท์ เพื่อหาผู้ท้าชิงแชมป์ TV อันดับ 1 กับ Boorker T ในปี 1998, จับคู่กับ Dean ในนามสมาชิกของ Horsemen ยุคสุดท้าย ปี1998/1999 เจอกับคู่ของ Barry Windham กับ Curt Hennig, แบกน้ำหนักขึ้นปล้ำป้องกันแชมป์ US กับนักมวยปล้ำร่างยักษ์อย่าง Sid ใน Fall Brawl ที่ Winston-Salem ปี 1999, เจอกับ Bret The Hitman Hart ในไนโตร 1999 ในแมตท์ระลึกการจากไปของ Owen Hart ก่อนที่ Benoit จะมาประสบความสำเร็จอย่างสูงสุดในศึก Souled Out ปี 2000 ด้วยการเอาชนะ Sid ด้วยท่า Crippler Crossface จนกลายเป็นแชมป์โลกของ WCW ในที่สุด
เทสลา (ประเทศไทย)
เทสลาประเทศไทยได้จัดงานเปิดตัวอย่างเป็นทางการในวันที่ 7 ธันวาคม พ.ศ. 2565 ณ แฟชั่นฮอลล์ สยามพารากอน วันต่อมาบริษัทได้เปิดโชว์รูมแบบป๊อบ-อัพ ในพื้นที่ใกล้เคียงกับสถานที่จัดงานเปิดตัวดังกล่าว และเดือนถัดมาเทสลาประเทศไทยได้เปิดศูนย์ทดสอบรถยนต์แห่งแรกที่โครงการเดอะพาซิโอ ถนนรามคำแหง
ในเดือนกุมภาพันธ์ พ.ศ. 2566 เทสลาประเทศไทยได้เปิดตัวสถานีชาร์จพลังงานรถยนต์ไฟฟ้าแห่งแรกที่เซ็นทรัลเวิลด์ พร้อมเปิดป๊อบอัพโชว์รูมที่โครงการดังกล่าว ต่อมาในช่วงกลางปีเดียวกัน เทสลาได้เปิดโชว์รูมแห่งแรกในประเทศไทย บนพื้นที่เดิมของโชว์รูมโตโยต้า ใกล้ศูนย์การค้าเดอะพาสิโอ ริมถนนรามคำแหง และกำหนดเปิดโชว์รูมแห่งที่สองภายในโครงการเอ็มสเฟียร์ ในเดือนธันวาคม พ.ศ. 2566
เทสลาประเทศไทยมีสถานีชาร์จพลังงานรถยนต์ไฟฟ้าในศูนย์การค้าขนาดกลางและขนาดใหญ่ เช่น เซ็นทรัลเวิลด์, เดอะพาสิโอ, ไอคอนสยาม, เซ็นทรัล วิลเลจ, เซ็นทรัล ลาดพร้าว และเซ็นทรัล พัทยา เป็นต้น โดยสถานีชาร์จที่เซ็นทรัล พัทยา ยังมีขนาดใหญ่ที่สุดในเอเชียตะวันออกเฉียงใต้ด้วย
คริส เบนวา
ประวัติ
Benoit มีปัญหาการเมืองมากมายกับทีมงานหลังฉากของ WCW จนทำให้ Benoit ได้ตัดสินใจสละแชมป์ WCW ทิ้งและย้ายค่ายไปยังสมาคมคู่แข่ง WWF ที่ตอนนั้นกำลังบูมสุด ๆ และเป็นช่วงที่ WWF กำลังจะพัง WCW Nitro ให้พังร่วงดิ่งลงเหวแล้วดิ่งลงเหวเล่าในทุก ๆ สัปดาห์ “Moday Night War”
Benoit, Eddie Guerrero, Dean Malenko, และ Perry Saturn ได้ย้ายมายัง WWF ในปี 2000 โดยได้ตั้งชื่อทีมว่า “The Radicalz“ ในช่วงแรก ๆ Benoit และสมาชิกในกลุ่มได้รับบทบาทให้เป็นสมุนขุนพลให้กับ HHH กลุ่ม “The Radicalz“ ของ Benoit และเพื่อน ๆ ได้สร้างสีสันให้กับ WWF ในช่วงปี 2000 เป็นอย่างมาก แต่ในเวลานักกลุ่ม “The Radicalz“ ของ Benoit และเพื่อน ๆ ก็ต้องมาแตกทีมกันในที่สุดในปี 2000 ยังไม่ครบปีดิบดี